Trojanski ciklus

**Trojanski ciklus** () skupni je naziv za šest izgubljenih starogrčkih epskih pesama, koje su činile deo kikličkih epopeja u grčkoj književnosti i opevale su događaje vezane za trojanski rat. Sve pesme bile su napisane u daktilskim heksametrima i verovatno su nastale tokom 7. i 6. veka pne. U trojanski se ciklus ponekad uključuju i Homerovi epovi *[[Ilijada]]* i *[[Odiseja]]*, budući da su sadržinski povezani s ostalih šest pesama. Sadržina pesama trojanskog ciklusa poznata je iz proznog sažetka svih kikličkih epopeja koji se nalazi u jednoj *[[Hrestomatija|Hrestomatiji]]*, čiji je autor neki "Proklo" (možda identičan s gramatičarem Eutihijem Proklom iz 2. veka).

Trojanskom je ciklusu pripadalo ovih šest pesama:

* *[[Kiparska pesma]]*, koja se pripisivala Stasinu Kipraninu ili Hegesiji iz Salamine na ostrvu Kipru, pripovedala je, u jedanaest pevanja, događaje koji su se deslili pre onih opisanih u *[[Ilijada|Ilijadi]]*, uključujući svadbu Peleja i Tetide, Parisov sud, otmicu Helene, okupljanje ahejskog brodovlja, Artemidino spašavanje Ifigenije u trenutku kad je ova trebalo da bude prineta na žrtvu, borbu s Telefom te prve sukobe pod Trojom.
* *[[Etiopida]]*, koja se pripisivala Arktinu Milećaninu, opevala je događaje koji su se dogodili nakon onih opisanih u *[[Ilijada|Ilijadi]]* i pre događaja obrađenih u *[[Mala Ilijada|Maloj Ilijadi]]*, uključujući pogibiju Amazonke Pentesileje i etiopskog kralja Memnona (po kome je pesme i dobila ime) od ruke grčkog junaka Ahileja, ali i pogibiju samog Ahileja od Parisove strele, te njegovu sahranu i sukob Odiseja i Ajanta oko Ahilejevog oružja.
* *[[Mala Ilijada]]*, koja se pripisivala Homeru, Testoridu iz Fokeje, Kinetonu Spartancu, Diodoru iz Eritre ili Lesheju Lezbljaninu, opevala je, u četiri pevanja, događaje koji su usledili nakon onih opisanih u *[[Etiopida|Etiopidi]]*: dosuđivanje Ahilejevog oružja Odiseju, ludilo i samoubistvo Ajantovo, zarobljavanje Helena i njegovo predskazanje o tome da će Troja pasti uz pomoć Filokteta, koji ubija Parisa, zatim dolazak Ahilejevog sina Neoptolema pred Troju, tajni Odisejev ulazak u Troju i njegovu krađu paladija te, naposletku, unošenje drvenog konja u grad.
* *[[Razorenje Ilija]]*, koje se pripisivalo Artkinu Milećaninu, pripovedalo je, u dva pevanja, događaje koji su sledili nakon onih opisanih u *[[Mala Ilijada|Maloj Ilijadi]]*, tj. prizor o drvenom konju, Laokoontovu smrt, Sinonov poziv ahejskom brodovlju na Tenedu da se vrate pod Troju, zauzeće Troje, smrt Prijama i Astijanakta, oskvrnuće Kasandre, podelu plena i ropkinja, zapaljenje grada, žrtvovanje Poliksene na Ahilejevom grobu i odlazak Ahejaca.
* *[[Povratak (ep)|Povratak]]*, koji se pripisivao Hagiji iz Trezena, ali i Homeru i Eumelu iz Korinta, opevao je, u pet pevanja, događaje nakon onih obrađenih u *[[Razorenje Ilija|Razorenju Ilija]]* i pre onih koji se opevaju u Homerovoj *[[Odiseja|Odiseji]]*, odnosno povatak ahejskih junaka nakon pada Troje, npr. kako su se Diomed i Nestor vratili srećno, Ajant, sin Ojlejev, poginuo je u brodolomu, Neoptolem se vratio kopnom, Agamemnon je na povratku stradao od ruke Egistove i Klitemestrine, ali ga je osvetio Orest, a poslednji se vratio Menelaj nakon dugih lutanja po Egiptu.
* *[[Telegonija]]*, koja se pripisivala Kinetonu Spartancu ili Eugamonu Kirenjaninu, sadržinski se naslanjala na *[[Odiseja|Odiseju]]* i ime je dobila po Telegonu, sinu Odiseja i Kirke. Ep se sastojao iz dve različite priče, od kojih je jedna pripovedala Odisejev put u Tesprotiju, a druga Telegonov dolazak na Itaku i njegovo nehotično ubistvo oca, Odiseja, nakon čega se oženio Penelopom, a Telemah, sin Odisejev i Penelopin, oženio se Kirkom.

## Izdanja i prevodi
### Kritička izdanja
* .
* .
* .
* .

### Prevodi na engleski
* . (Poveznica vodi na 1. izdanje iz 1914). Izvorni grčki tekst s engleskim prevodom; ovo je izdanje danas zastarelo osim kad se radi o prevodima citata iz drugih antičkih autora.
* . Izvorni grčki tekst s engleskim prevodom.

## Reference

## Literatura
* 
* 
* 
* 

__NOTOC__